Preek en Liturgie - 5 Julie
Die Rietfluit - Winter Uitgawe
Gebedskalender - Julie
Verskil - 3 Julie
Pastorale Brief: Hervatting van Eredienste en Aktiwiteite
Noordelike Sinode Dokumentasie
Die uur wat die wêreld verander - lofprysing en aanbidding
Lofprysing en aanbidding is 'n daad van bewondering, van en toewyding aan God.
Psalm 115: 1 - "Nie aan ons nie, Here, nie aan ons nie, maar aan U Naam kom die eer toe, want dit is U wat liefde en trou bewys."
Aanbid God vir wie Hy is: die een wat jou geskep het - vir sy onfeilbare Woord - vir jou verlossing - dat jy in sy plan ingesluit is.
Dit is om God te verhoog en te vereer.
Dit is om God te erken vir wie Hy is, om Hom met ons woorde, ons hele wese en ons gebedshouding groot te maak.
Loof Hom vir sy Naam, sy geregtigheid, liefde, heiligheid, almag, grootheid, trou, alomteenwoordigheid, sy Woord, sy skepping, sy verlossingsdade, ens.
Jy kan bv. elke keer 'n ander tema kies om in hierdie tyd van lofprysing en aanbidding te gebruik. Brei soveel moontlik op hierdie tema uit, oordink dit, oorweeg wat die praktiese implikasies daarvan vir jou en ander se lewens is.
Elke Christen moet weet
God is my Vader.
Jesus het my lief, dat Hy vir my gesterf het.
Wanneer ek my sonde bely, kan ek seker wees Hy verlos my van al my sonde en reinig my. En omdat Hy my verlos en gereining het staan ek nie meer onder die oordeel van God nie.
Ek is vir God aanvaarbaar en daarom kan ek myself aanvaar.
Bladsy 27 van 33
GEMEENTE en PERSONEEL: Bid vir ons personeel, hulle werk en gesinne. Bid dat ons met Jesus se oë en hart sal kyk na mense in geestelike en fisiese nood. Bid ook asseblief dat ons aanlyn/virtuele eredienste egte ontmoetings met die lewende God sal wees, al is dit onder vreemde en soms moeilike omstandighede.
LIDMATE: Bid vir elkeen wat alleen, angstig, bekommerd en siek is. Bid vir ons seniors wat nie die ondersteuning van normale besoeke van familie en kinders ontvang nie agv die inperking.
JEUG en ONDERWYS: Bid vir die beskerming van ons kinders en onderwysers. Bid ook vir kalmte vir ons onderwysers wat onder spanningsvolle omstandighede moet onderrig gee.
GEMEENSKAP en LAND: Bid vir alle mediese personeel wat Covid-19 pasiënte behandel, vir beskerming, moed en energie om die druk te hanteer. Bid ook vir ons ekonomie, herstel, werkskepping en ons regering.
KERK: Bid vir elke gelowige om in hierdie vreemde en ongekende omstandighede Jesus se getuies te wees deur Woord en daad, uitreik en omgee.
Bid dat ons aanlyn/virtuele eredienste egte ontmoetings met die lewende God sal wees, al is dit onder vreemde en soms moeilike omstandighede.